en en da da en de da sv fr de de ceb sv de da da da da da fr da da sv da da da en de es da ca es it es es da en da nb da da da ceb sv da de nb nl en nb da da nds ro da da da en da nn da fi en en da da fr da da da sv sv de hbs_lat en nl da da da da eu da sv da sv da da da da da da sv da da en da en nn da sv en de da da sv sv da nb sv da da en da en en en de da sv da en en en en it en sv hbs_lat en en nb en en da en en en lt en en en en en en en en en da en sv da da da en
CORNUS KOUSA var. chinensis ‘TEUTONIA’ – lyser midsommer haven op. | AT HAVE EN HAVE
af Niels Skjøldberg, specialist i Rhododendron
Udgivet den 22. juni 2022 af rhodospecialisten
Cornus kousa ‘Teutonia’ er et af “havens smykker” – foto fra 22.06.2022
Jeg ved det godt! Jeg har skrevet om Cornus kousa flere gange, men hvert år, når de pragtfulde små træer står dækkede med blomster, og lyser haven op, må jeg tage billeder – og som også i dag – delagtiggøre mine mange læsere i min begejstring.
Blomstringen startede som sædvanlig omkring den 25. maj. I de første dage, er det nærmest som 4 små opretstående spidser, som på det tidspunkt er grønne. Det er højbladende som omkranser selve blomsterknoppen. De skifter hurtigt farve. Bliver lysere og lysere, og i næsten hele denne måned har de, renhvide som de er, tiltrukket sig al opmærksomhed. Højbladene har nu fået sin fulde størrelse, og virker som var det en blomst på 10-12 cm i Ø. På dette stadie begynder blomsterne at springe ud. De sidder mange sammen i centrum af højbladene, hvis fornemmeste opgave det er, at gøre insekterne opmærksomme på de bittesmå ret undseelige grøngule blomster. Måneden ud kan vi glæde os over det lille oprette træ med de skønne hvide højblade. Efterhånden som selve blomsterne bestøves og højbladene ældes, opstår mørkerøde større eller mindre pletter i det hvide, inden de i starten af juli falder af. Cornus ‘Teutonia’ blomstrer et par uger inden de fleste andre lignende Cornus, så er der plads til en mere i haven, kan sæsonen strækkes langt ind i juli.
Herefter udvikler de befrugtede blomster sammensatte nøddelignende frugter, som i efteråret er orange
til mørkerøde, og igen udmærker denne sort sig ved have nogle af de største frugter. De kan blive næsten 3 cm i Ø, og inde i den hårde skal er det søde/velsmagende spiselige frugtkød.
Væksten hos Cornus kousa ‘Teutonia’ er opret og slank. Højden hos os i Danmark ender på 3-4 m. Samtidig er den smal, og uden beskæring ikke meget mere end 2,5 m. Som det nok er en del læsere bekendt, har vi for mange planter i haven. Derfor holdes den yderligere slank, ved beskæring af nye grene lige efter højbladene er faldet af. På dette tidspunkt kan der klippes over et mindre skud på grenen. Væksten herfra vil blomstre næste år. Cornus kousa var. chinensis er surbundsplanter, og skal som Rhododendron plantes i grov spagnum og gødes med specialgødning som OSMO surbundsgødning. Vores hvide Cornus ‘Teutonia’ er anskaffet i 2006. Den lidt senere rosa blomstrende Cornus ‘Satomi’ er anskaffet i 2010.
Cornus kousa ‘Teutonia’ med med tordenhimmel 19.6.2022
CORNUS – BLOMSTRENDE OPLEVELSE I JUNI – ‘Venus’ og‘Schmetterling’
CORNUS KOUSA ‘MISS SATOMI’ (syn. ‘Satomi’/’Rosabella’)
PLANT EN CORNUS KOUSA I HAVEN
CORNUS KOUSA – ET FLAMMEHAV I OKTOBER
Synes godt om dette:
Siden 1975 passioneret samler af Rhododendron, Azalea og surbundsplanter i øvrigt. Har op mod 450 Rhododendron i haven, heraf mange vildarter. Desuden en stor samling alpine planter i havens stenbede og trug. Konsulent og disponent på planteskoler, heraf de sidste 20 år på en af Danmarks største planteskoler, Aldershvile Planteskole i Bagsværd. Fotograf med et digitalt billedarkiv på mere end 30.000 planter. Leverandør af billeder til fagblade, annoncer og andre medier. Forfatter til flere omfattende bøger om Rhododendron og andre surbundsplanter, en håndbog, artikler for GAU, Haven m.m., samt forfatter og fotograf til planteskolernes fagblad om Rhododendron. Havedesigner siden 1980. Foredragsholder siden 1990. Medlem af 'HAVEN'S rådgivningspanel. Rådgiver privat om beskæring og sygdomme og udarbejder haveplaner.
Vis alle indlæg af rhodospecialisten →
Dette indlæg blev udgivet i Andre planteportrætter, Andre træer og surbundsbuske, Artikler. Bogmærk permalinket.
2 svar til CORNUS KOUSA var. chinensis ‘TEUTONIA’ – lyser midsommer haven op.
12. juli 2022 kl. 20:37
20. august 2022 kl. 09:27
Vi har lige plantet en cornus kousa satomi i år, den har blomstret flot, men nu virken den vissen! Har vi vandet for lidt eller hvad gør vi?
Kommer den næste år selv om den er “halvdød” mvh Kaja Uggerby
Skriv din kommentar her...
Udfyld dine oplysninger nedenfor eller klik på et ikon for at logge ind:
E-mail (påkrævet) (Adresse vises aldrig offentligt)
Du kommenterer med din WordPress.com konto. ( Log Out /  Skift )
Du kommenterer med din Twitter konto. ( Log Out /  Skift )
Du kommenterer med din Facebook konto. ( Log Out /  Skift )
Følg Blog via Email
Indtast din mail adresse for at følge bloggen, og du vil modtage en mail med nye indlæg.
HONNINGSVAMP – Armillaria mellea
CORNUS KOUSA var. chinensis ‘TEUTONIA’ – lyser midsommer haven op.
RHODODENDRON ‘COCCINEUM SPECIOSUM’ (R. ‘Coccinea Speciosa’)
AKTUELT NYT og nyttigt
Andre træer og surbundsbuske
Gule og orange Rhododendron
Insekter og deres skader
AT HAVE EN HAVE
AT HAVE EN HAVE
Slut dig til de 299, der følger denne blog
Already have a WordPress.com account? Log in now.